Obrana Sokratova alebo Sókratova obrana (po grécky Apologia Sókratus) je Platónova verzia Sokratovej reči, ktorou sa obhajoval na súde proti obvineniam, podľa ktorých kazil mládež, neveril v bohov uznaných štátom a vytvoril si nové božstvá. Anglický názov tohoto dialógu – Apology – môže viesť k nesprávnemu výkladu. Sokrates sa totiž neospravedlňuje pred súdom za to, čomu verí a čo robí. V tomto prípade má slovo Apology svoj skorší význam: obhajoba svojho presvedčenia a činov (z gr. απολογία).

Rok 1976 bol prvým rokom, kedy skupina nemala žiadnu koncertnú šnúru od začiatku ich profesionálnej kariéry v roku 1967. Počas tejto prestávky Roger prepracoval dva songy („Raving and Drooling“ a „You Gotta Be Crazy“), ktoré boli naživo hrané roku 1975 počas krátkeho Wish You Were Here tour. Tieto dve pesničky sa objavili v ich ďalšom projekte, albume Animals pod názvom „Dogs“ a „Sheep“. Tento album bol orwelovským konceptom zobrazujúcim ľudstvo ako prasce, psov a ovce. Bol vydaný 23. januára 1977. V tom období vzhľadom na dopyt vznikla potreba spustiť koncertnú šnúru po futbalových štadiónoch. Boli využité kvadrofonické efekty, nafukovacie figuríny a špeciálne efekty pre zvýšenie zážitku z koncertov.

1927 – 1930 – učiteľ architektúry (do 31. marca 1928) a neskôr nástupca Waltera Gropia v kresle riaditeľa dessauského Bauhausu (do 31. júla 1930). Z politických dôvodov bol 1. augusta 1930 v neprítomností pedagógov i žiakov zo svojej funkcie okamžite odvolaný.

Po vyučení za typografa pracoval roku1921–1925 v Banskej Bystrici, Martine, Nitre a v Bratislave, od 1926 bol spravodajcom denníka Slov. národ v Banskej Bystrici, 1939–1945 redaktor denníka Slovák, 1945–1948 novín Čas, od 1953 pracovník redakcie Roľníckych novín v Bratislave. V literárnom dianí sa prezentoval v polovici 20. rokov prózami kukučínovského typu. V nasledujúcich prózach zachytil tienisté i tragikomické stránky sociálnych vzťahov na dedine. V memoárovej knihe Legenda o človeku a vojne (1941) stvárnil vojnovú tematiku. Po vojne vydal knihy pre deti a mládež.

Program Autodesk 3ds Max (predtým ""3D Studio MAX"" a ""3D Studio"") je svetovo najrozšírenejším animačným a vizualizačným programom. Je určený pre tvorbu vizuálnych efektov, animáciu postáv a tvorbu počítačových hier; jeho verzia 3ds Max Design potom pre architektonické a dizajnérske vizualizácie a animácie. Ponúka interaktívne prostredie, rýchly rendering. Plne prispôsobiteľná a otvorená architektúra poskytuje tvorivú slobodu. Pre 3ds Max je k dispozícii rozsiahla knižnica doplnkových plug-inov ďalších vývojárov.

Populácia je skupina ľudí, v rámci ktorej dochádza k reprodukcii. Pojem populácie sa v kontexte demografie mierne líši od pojmu obyvateľstvo, ktorý v demografii označuje skupinu ľudí žijúcich na určitom území.

Hral aj v skupinách Urchin, The Entire Population of Hackney, ASAP, The Untouchables a Psycho Motel. Urchin bol názov jeho prvej skupiny, ktorú založil spolu s ďalším neskorším členom Iron Maiden Daveom Murraym.